kardosdrur/scandi-wiki huggingface dataset:
Anne Kjersti Suvdal

Anne Kjersti Suvdal (30. juli 1987 i Gran) er en norsk håndboldspiller, der spiller for Oppsal IF. Hun fik debut på Norges håndboldlandshold i 2006.

Opvækst 
Anne Kjersti Suvdal er fra Gran på Hadeland i Oppland. Her voksede hun op sammen med sine forældre og storebroderen Ørjan. Anne Kjersti har altid været en aktiv pige, som havde svært ved at sidde stille. Hun forsøgte sig i barndommen med mange forskellige idrætsgrene samtidig med håndbolden. Hun startede - med sin mor som træner - på idrætsgymnastik som 3 årig og gik til gymnastik i 11 år. Hun har også - med faren som træner - gået til atletik, hvor hun fik erfaringer med hækkeløb, kast, løb og højdespring. Når ikke der stod gymnastik, atletik eller håndbold på programmet spillede hun fodbold med drengene fra hendes skole.

Karriere 
Som 14 årig valgte hun at satse på håndbold, som hun syntes var mest hende. Anne Kjersti startede karrieren som bagspiller, men blev hurtigt gjort til fløj, da hun ikke voksede sig højere end 162 cm.
Da hun var 16 år startede hun på håndbold-linjen på Wang Toppidrett i Oslo. Året efter forlod hun Gran og flyttede på værelse i Oslo. Hun skiftede samtidig klub til Nordstrand og blev straks tilknyttet eliteholdet. Sæsonen efter blev hun rykket op i Nordstrands førsteholdstrup.

I sommeren 2013 skiftede hun til Viborg HK på en 2-årig kontrakt.

Eksterne henvisninger 

Håndboldspillere fra Norge
Håndboldspillere fra Nordstrand Idrettsforening
Håndboldspillere fra Viborg HK
Håndboldspillere fra Oppsal IF
Jacob Juul Gliese

Jacob Gliese (født 15. juli 1972) er tidligere dansk mester og landsholdsløber på 800m og løb for Sparta Atletik. I sine 800m dage i 90’erne var han træningskammerat med bl.a. Robert Kiplagat og Wilson Kipketer. Jacob Gliese blev trænet af den tidligere landstræner i mellemdistanceløb Thomas Nolan.

Jacob Gliese var med til at starte Kaiser Sport & Ortopædi op i 1999. Han har arbejdet for New Balance og er tidligere Nordic Running Manager for PUMA. Han var Global Sales Manager i startup virksomheden SHFT, der var first mover i den globale løbeverden indenfor registrering af kroppens løbe metrikker.

Han er grundlægger og idémanden bag træningsvirksomheden Running26, hvor han trænede toppen af dansk erhvervsliv til gennemførelse af diverse halv- og marathons verden over. 

Han er anderkendt kommentator og atletikekspert på Eurosport / Discovery.

Han var medvært i TV2 Sports motionsmagasin "Alt om Løb" sammen med Lars Græsborg Mathiasen, hvor de guidede seerne igennem udstyr, teknik, kost, fysik og meget mere.

Danske mesterskaber 
  2000 800 meter inde 1:53,24
  1999 800 meter 1:58,86
  1999 800 meter inde 1:54,22
  1999 1500 meter inde 3:50,80
  1998 800 meter 1:51,83
  1998 800 meter inde 1:53,50
  1996 800 meter inde 1:53,60

Personlige rekorder 
 800 meter inde: 1:50,79
 800 meter ude: 1.50.29

Eksterne henvisninger 
 Statletik.dk Profil - Jacob Juul Gliese

Mellemdistanceløbere fra Danmark
Atleter fra Sparta Atletik
Ansatte ved TV 2
Sportsjournalister fra Danmark
Ependym

Ependym er en epitelmembran, som danner overfladen i hjernens ventrikelsystem og centralkanalen i rygmarven. Ependymet består af en gliacelletype kaldet ependymceller. I ventriklerne danner modificerede ependymceller sammen med et kapillært netværk det såkaldte plexus choroideus som producerer cerebrospinalvæske.

Referencer

Litteratur 
 

Gliacelle
Nervesystemet
Härnön

Härnön er en ø i Ångermanland, og Härnösands kommun i Västernorrlands län i Sverige . Härnön er med sine 41,83 km² norrlandskystens fjerdestørste og landets 26 største ø. På Härnön ligger Härnö socken og byen Härnösand. Byens centrum med domkirke, residens og butikscentrum ligger for en stor del på øen. Derimod ligger jernbanestationen på fastlandet. På øens sydlige del ligger landsbyen Solumshamn. Härnöns terræn er ligesom den mod nord liggende Hemsön og Höga kusten stærkt kuperet. Øens højeste punkt er Vårdkasberget som når 175 moh.

Eksterne kilder/henvisninger

Øer i Sverige
Västernorrlands läns geografi
Ångermanland
Friedrich Gottlieb Eduard von Thaden

Friedrich Gottlieb Eduard von Thaden (født 24. december 1809 på Sønderupgård i Adelby Sogn ved Flensborg, død 5. juni 1886 i Braunschweig) var en slesvigsk embedsmand, bror til Adolf Georg Jakob von Thaden.

Han var en søn af husfoged Nicolaus von Thaden (1770-1848) og Dorothea, født Hagemann (1775-1814). Han studerede 1828-32 jura i Rostock, Halle og Kiel, tog 1832 juridisk eksamen i Slesvig by, var sekretær først på Flensborg Amthus, derefter hos landdrosten i Pinneberg, blev 1841 medlem af Overretten i Lykstad, var fra 1848 tillige dirigerende medlem af overinspektionen for de derværende straffeanstalter, blev 1852 departementschef i Det holstenske Ministerium og samme år etatsråd. Han var Ridder af Dannebrog og Dannebrogsmand. 1856 udnævntes han til borgmester i Altona, gik 1863 straks i tjeneste hos Østrig og Preussen som overpræsident i Altona, fik 1869 udnævnelse som preussisk landråd i Altona Bykreds og blev samme år livsvarigt medlem af Det preussiske Herrehus. 1871 fik han titel af overborgmester, tog 1883 sin afsked og døde 5. juni 1886 i Braunschweig.

Han blev 5. november 1841 gift med Anna Wilhelmine Theodora Erhardine Lucie Matthiessen (22. juli 1815 i Segeberg - 1. marts 1893 i Altona), datter af amtsforvalter Heinrich Matthiessen (1768-1834) og Louise Caroline Georgine født baronesse Grote zu Schauen (1790-1855). 

I 1948 blev Thadenstrasse i Altona opkaldt efter ham.

Kilder 
 

Jurister fra Tyskland
Departementschefer i Ministeriet for Hertugdømmerne Holsten og Lauenborg
Politikere fra Preussen
Etatsråder fra Danmark
Riddere af Dannebrog
Borgmestre fra Tyskland
Borgmestre fra Danmark
Embedsmænd fra Preussen
Danskere i 1800-tallet
Tyskere i 1800-tallet
Personer fra Sønderjylland (på tværs af landegrænser)
Artikler fra 1. udgave af Dansk biografisk leksikon
Ludwig Gustav Heinzelmann

Ludwig Gustav Heinzelmann (28. september 1803 i Altona – 17. oktober 1861 sammesteds) var en holstensk overpræsident i Altona.

Han var en søn af landfoged J.C.F. Heinzelmann. 1827 tog han juridisk eksamen i Glückstadt, var i nogle år auskultant i Rentekammeret og blev 26. november 1833 herredsfoged i Vis Herred i Flensborg Amt. Året efter blev han assessor i regeringen på Gottorp Slot, 1846 regeringsråd og gik 1848 i samme egenskab ind under den provisoriske regering. Han hørte dog til dem, der ønskede overenskomst med den danske regering, og var i april-juni 1850 sammen med Reventlow-Farwe og syndikus Friedrich Christian Prehn i København for at forhandle om en sådan. Hans gentagne samtaler med J.N. Madvig om en overenskomst på grundlag af Slesvigs deling efter nationaliteterne førte dog ikke til noget. Heinzelmann har vel savnet energi til at overvinde sine medafsendingers modstand, forhandlingerne blev afbrudt 6. juni, og deputationen måtte rejse tilbage med uforrettet sag, hvorefter krigen på ny brød ud. Fra 2. februar 1851 til marts 1852 var han medlem af den øverste civilbestyrelse for Holsten under Adolf Blome, og 1852 blev han departementschef i Ministeriet for Hertugdømmerne Holsten og Lauenborg under Reventlow-Criminil, 1856 1. lærde og dirigerende borgmester i Altona og samme år overpræsident i samme by. 1855 udnævntes han til konferensråd, 1859 til Kommandør af Dannebrog. Han døde 17. oktober 1861, ugift. Som ivrig kunstven anlagde han en betydelig kobberstiksamling, der blev grundlaget for Den slesvig-holstenske Kunstforenings kobberstikkabinet.

Kilder 

 

Departementschefer i Ministeriet for Hertugdømmerne Holsten og Lauenborg
Konferensråder fra Danmark
Kommandører af 1. grad af Dannebrog
Personer fra Altona
Jurister fra Tyskland
Kunstsamlere fra Danmark
Danskere i 1800-tallet
Herredsfogeder fra Slesvig
Artikler fra 1. udgave af Dansk biografisk leksikon
J.C.F. Heinzelmann

Johan Christian Friedrich Heinzelmann (24. juli 1762 i Meldorf – 12. maj 1830 sammesteds) var en holstensk landfoged, far til Ludwig Gustav Heinzelmann.

Han var søn af konrektor i Meldorf, dr.phil. Rudolph Friedrich Otto Heinzelmann (20. april 1738 i Hehlingen ved Magdeburg - 19. april 1805 som rektor i Salzwedel-Neustadt) og Auguste Charlotte født Remmers (ca. 1742 - 8. oktober 1769). Han studerede først teologi i Halle, hvor han var lærer ved det kongelige pædagogium, derefter jura og kom 1791 til København. Her blev han 1793 fuldmægtig i det tyske kammerkancelli, 1795 kammersekretær, 1797 tillige bestyrer af tabelværket for Hertugdømmerne, 1800 kammerråd, 1802 justitsråd, 1804 kommitteret i Rentekammeret, samme år deputeret i Tyske Kancelli, 1805 etatsråd, 1806 landfoged i Sønderditmarsken og 1807 tillige inspektør i Kronprinsens Kog.

Heinzelmann, der stod i personlig gunst hos Frederik VI, roses for sin udmærkede embedsførelse, især i krigsårene, og blev 1816 medlem af den kgl. kommission, som skulle gøre forslag til en ordning af Hertugdømmernes bankforhold. I sit udførlige votum frarådede han bestemt at udskille Slesvig og Holsten fra Rigsbanken på den måde, som det senere skete 1818. Han var ligeledes medlem af den 1816 nedsatte stænderkommission for Holsten og udnævntes 1817 til konferensråd. 1809 var han blevet Ridder af Dannebrog og blev 1828 Dannebrogsmand. Han døde 12. maj 1830 i Meldorf.

6. januar 1796 havde han i Nicolai Kirke i København ægtet Jacobine Rahbek (31. december 1777 i København - 7. januar 1855 i Meldorf), datter af justitsråd, toldinspektør Jacob Rahbek. Han er begravet i Meldorf.

Kilder 

 
 Kordes, Schlesw.-Holst. Schriftsteller-Lexicon.
 Lübker u. Schröder, Schlesw.-Holst.-Lauenb. Schriftsteller-Lexicon.
 Kieler Correspondenzblatt, 1838, nr. 114, s. 468 og nr. 115, s. 474.

Personer fra Holsten
Jurister fra Tyskland
Danskere i 1700-tallet
Danskere i 1800-tallet
Kollegiedeputerede fra Danmark
Konferensråder fra Danmark
Riddere af Dannebrog
Artikler fra 1. udgave af Dansk biografisk leksikon
Joachim Spies

Joachim Owe Friedrich Spies (20. september 1780 i Reinfeld – 7. august 1844 i Teplitz-Schönau) var en holstensk regeringspræsident.

Han var søn af justitsråd, amtsforvalter i Reinfeld Christian Friedrich Spies (1735-1808) og Clara Cathrina født Schultzen (1748 - 10. marts 1790), tog 1803 juridisk eksamen i Glückstadt, blev året efter kancellist i Tyske Kancelli, 1807 kancelliråd, 1810 assessor, 1811 justitsråd og 1813 deputeret samt etatsråd, 1821 kansler ved Overretten på Gottorp Slot, 1822 Ridder af Dannebrogordenen, 1824 Dannebrogsmand, 1826 Kommandør af Dannebrog, 1828 Storkors, 1836 præsident for regeringen i Slesvig by og gehejmekonferensråd. Han døde ugift 7. august 1844 i Töplitz, hvor han er begravet.

Spies, som var en dygtig embedsmand og stod i høj gunst hos Frederik VI, var en ivrig modstander ikke alene af alle frihedsbestræbelser, men også af både Frederik VI's og Christian VIII's bestræbelser for at hævde det danske sprogs ret i Sønderjylland. Medens han var assessor i Kancelliet, "henlagde" dette Frederik VI's sprogreskript af 15. december 1810, som befalede, at hvor dansk var hvermands sprog, skulle det tyske sprogs brug ved gudstjeneste, skoleundervisning og rettergang ophøre og dansk træde i stedet. Følgen af henlæggelsen blev, at reskriptet aldrig kom til at træde i kraft, og Frederik VI vides ikke senere at have mindet Kancelliet om sagen. Spies er, måske med urette, blevet mistænkt for at have været ophavsmanden i denne bedrift, i hvilken han i hvert fald har været meddelagtig, thi da Christian VIII samtidig med sprogreskriptet af 14. maj 1840 forlangte oplysninger af regeringen i Slesvig om, i hvilke distrikter af Slesvig kirke- og skolesproget var forskelligt fra folkesproget, lagde Spies sagen til side og svarede ikke, hvilket kongen først opdagede 1845, da Spies var død.

Kilder 
  Biografi af H.R. Hiort-Lorenzen
 Rist, Lebenserinnerungen III, 27.
 Slesv. Frov. Efterr. I, 200 f.
 Conrad Rantzau, ''Erindringer fra Frederik VI's Tid, s. 186.

Personer i Dansk Biografisk Leksikon
Artikler fra 1. udgave af Dansk biografisk leksikon
Jurister fra Tyskland
Personer fra Holsten
Gehejmekonferensråder fra Danmark
Danskere i 1800-tallet
Storkors af Dannebrog
Kollegiedeputerede fra Danmark
Johan Friedrich Prehn

Johan Friedrich Prehn (13. januar 1771 i Tønder – 16. januar 1833) var en dansk regeringsråd.

Biografi 
Han var søn af rådmand og stadssekretær i Tønder Thomas Prehn og Anna Barbara født Røeder, blev juridisk kandidat (i slesvigsk ret) 1792, tjente derefter et par år som sekretær hos landfoged Boye i Meldorf, men rejste så til København, hvor han i nogen tid gjorde tjeneste som volontør i Tyske Kancelli og General-Toldkammeret. 1795 udnævntes han til fuldmægtig i Rentekammerets 1. holstenske kontor, konstitueredes 1796 som renteskriver sammesteds og blev 1797 endelig udnævnt; da dette kontor ophævedes 1799, blev han renteskriver i det nyoprettede slesvig-holstenske skov- og landvæsenskontor. 1804 blev han amtsforvalter i Husum, Svavsted og Rødemis, men vendte allerede året efter tilbage til Rentekammeret som chef for dettes tyske kammerkancelli og udnævntes samtidig til kammerråd. 1810 blev han kommitteret i Rentekammeret, 1812 justitsråd, 1814 etatsråd, 1815 deputeret i Tyske Kancelli, 1817 2. regeringsråd i Lauenborg og 2. bisidder i den derværende Hofret, 1821 1. regeringsråd og 1. bisidder samt assessor i det lauenborgske konsistorium og 1828 konferensråd. Prehn roses i alle sine stillinger som en særdeles flittig, dygtig og pålidelig embedsmand. I sine sidste leveår var han noget svagelig, og i august 1832 indgav han af helbredshensyn begæring om afsked, men inden sagen blev endelig ordnet, døde han, 16. januar 1833.

Ægteskaber og børn 
Prehn var to gange gift: 1. gang 4. maj 1802 med Henrica Ludovica Prætorius (1781 - 19. juni 1820), datter af den bekendte handelsmand Jeppe Prætorius, 2. gang med Caroline Thormoehlen (død 13. marts 1843, 53 år gammel). Han var far til Friedrich Christian og Jeppe Prehn.

Kilder 

 

Jurister fra Tyskland
Personer fra Tønder
Danskere i 1700-tallet
Danskere i 1800-tallet
Kollegiedeputerede fra Danmark
Konferensråder fra Danmark
Jeppe Prehn

Jeppe Prehn (29. august 1803 i København – 28. november 1850 i Reichenbach) var en dansk amtmand og matematiker, bror til Friedrich Christian Prehn.

Biografi 
Han blev født i København, hvor hans fader, Johan Friedrich Prehn, da var ansat i Rentekammeret. Han gik i Domskolen i Ratzeburg, hvorhen faderen senere var forflyttet, gik som student i 1821 til universitet i Göttingen, i 1822 til universitetet i Kiel og studerede trods sin egen lyst til matematikken efter forældrenes ønske jura, tog 1825 juridisk eksamen i Kiel og blev 1828 fuldmægtig, 1830 kontorchef i Rentekammeret i København. 1834 vaklede han mellem at søge et matematisk professorat i Kiel og amtmandspladsen i Steinhorst i Lauenborg. Han foretrak og fik den sidste og giftede sig samme år, forflyttedes 1848 til Ratzeburg. Han døde 28. november 1850 i Reichenbach på en sundhedsrejse til Italien.

Matematik og dens tekniske anvendelse har Prehn bl.a. studeret, dog ved siden af juryvæsen, under et ophold 1829-30 i Paris, hvor han bl.a. blev bekendt med Siméon Denis Poisson. Det var dog først i hans allersidste leveår, at han følte sig kaldet til matematisk forfattervirksomhed og i August Crelles Journal für das Mathematik offentliggjorde dels nogle matematiske undersøgelser vedrørende dampmaskinen, dels en større afhandling, hvori han søger at hævde betydningen af divergente rækker som fremstillende aritmetiske middelværdier. En af ham opfunden kalorisk maskine er aldrig kommet i brug.

Kilder 

 

 August Crelle, Journal für das Mathematik, XLI, 364 ff.

Matematikere fra Danmark
Embedsmænd fra Danmark
Danskere i 1800-tallet
Jurister fra Tyskland
Personer fra København
Amtmænd fra Lauenburg
Grundfjeld

Et grundfjeld er den del af en klippeplanets skorpe, der ligger under de sedimentære aflejringer. Det er den krystallinske, allernederste del af undergrunden. På Jorden, som er en klippeplanet, findes der granitisk/gnejsisk grundfjeld i alle kontinenter, hvorfor grundfjeld også omtales som kontinentalplader.

Eksterne henvisninger 
 Den Store Danske: "Grundfjeld"

Geologi
Fanny Selmer

Fanny Selmer (født Biber 19. april 1862 - ukendt dødsdato) var en dansk maler. Hun var svigerdatter af Jydske Asyls grundlægger Harald Selmer. 

Der findes to malerier af Fanny Selmer på ARoS Aarhus Kunstmuseum og flere  på  Museum Ovartaci på Psykiatrisk Hospital i Risskov.

Ekstern henvisning 
 
 Fanny og Andreas – Fra Valparaiso til Risskov – tur/retur Helikopter december 2007

Malere fra Danmark
Danskere i 1800-tallet
Aon plc

Aon plc er en britisk multinational virksomhed indenfor forsikring- og konsulentvirksomhed. Aon er den førende virksomhed indenfor denne branche. Aon havde i 2011 en årlig omsætning på over 11 milliarder dollar. Aon betjener virksomheder verden over, og deres overvejende fokus er på Risk & Human Capital.

Historie 
Aon var amerikansk indtil marts 2012, hvor Aons aktionærer besluttede via en afstemning at flytte selskabet og dets hovedkvarter fra Chicago, Illinois til London. Flytningen blev officielt afsluttet i begyndelsen af april samme år.

Kilder 

Virksomheder i London
Forsikring
Managementfirmaer
Finansielle servicevirksomheder fra Storbritannien
HR-virksomheder
Adnan Januzaj

Adnan Januzaj (født 5. februar 1995 i Bruxelles, Belgien) er en belgisk-albansk fodboldspiller, der spiller for Real Sociedad i Spanien som midtbane.

Tidlige liv 
Januzaj blev født i Bruxelles, i en familie med rødder fra Albanien og Kosovo. I 1992 flygtede Januzajs familie til Bruxelles, da der var krig i Jugoslavien.

Karriere

Ungdomskarriere 
Januzaj startede karrieren i FC Brussels og spillede der fra 2001 til 2005. Som tiårig skiftede han til Anderlecht. Han spillede her i seks år, indtil han i marts 2011 skiftede til Manchester United som 16-årig.

Manchester United F.C. 
I 2012/13 sæsonen rykkede Alex Ferguson Januzaj op på førsteholdtruppen, og gav ham rygnummer 44. Han blev ikke brugt i hele sæsonen, men var på bænken i sæsonens sidste kamp imod West Bromwich Albion. Selvom han ikke spillede kampe for førsteholdet, vandt han dog "Denzil Haroun Reserve Team Player of the Year" i United.

I 2013/14 sæsonen blev han endelig en del af førsteholdstruppen, og var med på træningslejren til Asien.
Hans officielle debut faldt den 11. august 2013 i Community Shield finalen imod Wigan Athletic, da han med seks minutter tilbage af kampen erstattede Robin van Persie. En måned senere, den 14. september 2013, fik han sin ligadebut for United, hvor han i 68' minut erstattede Ashley Young i 2-0 sejren over Crystal Palace. Den 5. oktober 2013 startede Januzaj for første gang inde i for United, og nettede imponerende to gange i 2-1 sejren over Sunderland.

Den 19. oktober 2013 fik Januzaj en ny femårig kontrakt. Den 3. december 2013 vandt han "BBC Young Sports Personality of the Year", selvom han kun havde spillet ti kampe for United.

Den 10. december 2013 fik han sin UEFA Champions League-debut imod Shakhtar Donetsk på hjemmebane.

Lån til Borussia Dortmund 
Den 31. august 2015 blev Januzaj udlånt til den tyske klub Borussia Dortmund på et sæsonlangt lån.

Januzaj blev hentet hjem af Manchester United, efter et halvt år i Borussia Dortmund, grundet manglende spilletid i den tyske klub.

Landshold

Valg af landshold 
Januzaj kunne vælge at spille for  som han blev født i,  fordi han etnisk er albaner, samt Kosovo.

Belgien 
Den 23. april 2014 meddelte Belgiens træner, Marc Wilmots, at Januzaj havde bestemt, at han i fremtiden ville spille for Belgien, og efterfølgende blev han udtaget til landets trup til VM i 2014 i Brasilien.

Referencer

Eksterne henvisninger 

 

Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra Manchester United F.C.
Fodboldspillere fra Sunderland A.F.C.
Fodboldspillere fra Real Sociedad
Fodboldspillere fra Borussia Dortmund
Fodboldspillere fra Belgien
Fodboldspillere fra Albanien
Fodboldlandsholdsspillere fra Belgien
Lindshammar

Lindshammar er en lille by i Uppvidinge kommune i Småland i Sverige.

Byen, der har med  indbyggere, udviklede sig i takt med glasværket, Lindshammar glasbruk, der blev grundlagt i 1905.

Referencer 

Småland
Byer i Uppvidinge kommun
Den rejsende (Matador)

Den rejsende er den første episode af den danske tv-serie Matador. Den blev skrevet af seriens skaber Lise Nørgaard og instrueret af Erik Balling. Seriens musikalske tema er komponeret af Bent Fabricius-Bjerre. Den blev vist første gang på dansk tv den 11. november 1978.

Handling 

"Mads Andersen-Skjern (Jørgen Buckhøj) stiger i 1929 ned af toget på Korsbæk station med sin lille søn Daniel (Kristian Steen Rem). Efter en tur gennem byens hovedstrøg er han klar over, at her er noget at gøre for en driftig mand. Korsbæk oser af søvndyssende konservatisme. I denne by er man ikke noget i kraft af sit talent, men udelukkende begrundet i sit familieskab. Her er markant forskel på det velbjærgede borgerskab og alle de andre. Her er traditionerne alt og initiativ intet. Mads Andersen-Skjern har en plan - og den får næring, da han møder det arrogante personale i Damernes Magasin. Mads køber en butik overfor."

Medvirkende 
 Jørgen Buckhøj - (Mads Andersen-Skjern)
 Kristian Steen Rem - (Daniel Andersen Skjern)
 Buster Larsen - (grisehandler Oluf Larsen)
 Lily Broberg - (Katrine Larsen, Oluf Larsens kone)
 Ghita Nørby - (Ingeborg, Oluf og Kathrines datter)
 Helle Nielsen III - (Ellen, Ingeborgs datter) 
 Holger Juul Hansen - (Hans Christian Varnæs, bankdirektør)
 Malene Schwartz - (Maude Varnæs, bankdirektørfrue)
 Helle Virkner - (frk. Friis, Maudes søster)
 Bent Mejding - (Jørgen Varnæs, Hans Christians bror)
 Ellen Winther Lembourn - (Minna Varnæs, Jørgens kone)
 Kirsten Olesen - (Agnes, stuepige hos Varnæs)
 Elin Reimer - (Laura, kokkepige hos Varnæs)
 Kurt Ravn - (Lauritz Jensen "Røde", jernbanearbejder)
 Benny Hansen - ("Fede", Maler 'Frede' Hansen)
 Per Pallesen - (Severin Boldt, tjener på Jernbanerestauranten)
 Preben Mahrt - (Albert Arnesen, ejer af Damernes Magasin)
 Sonja Oppenhagen - (Vicki Arnesen, Alberts kone)
 Arthur Jensen - (Rudolf Schwann, førstemand i Damernes Magasin)
 Vera Gebuhr - (frk. Inger Jørgensen, ekspeditrice i Damernes Magasin)
 Else Petersen - (Frøken Grøn, direktrice i Damernes Magasin)
 Esper Hagen - (Arnold Vinter, lærling i Damernes Magasin)
 Karen Berg - (Fru Fernando Møhge, Hans Christians gudmor)
 Karin Nellemose - (Misse Møhge, Fru Fernando Møhges datter)
 Ove Sprogøe - (dr. Louis Hansen, ven af Varnæs')
 Bjørn Watt-Boolsen - (oberst Hachel, ven af Varnæs')
 Søren Bruun - (Ulrik, Hans Christians og Maudes søn)
 Nicla Ursin - (Regitze, Hans Christians og Maudes datter)
 John Hahn-Petersen - (Hr. Stein, bogholder i Korsbæk Bank)
 Ann Margrethe Schou - (Frk. Mortensen, kassererske i Korsbæk Bank)
 Joen Bille - (Aage Holmdal, bankassistent volontør i Korsbæk Bank)
 Inge Ketti - (Kunde i Damernes Magasin)
 Søren Rode - (Togbetjent)
 Else Kornerup - (Fru apoteker Strøm)

Referencer

Eksterne henvisninger 

 
 
 Matador  på Bonanza på DRs hjemmeside.

Episoder af Matador
Tv-serier fra 1970'erne